ເກົາຫຼີໃຕ້ ພົບປະແບບລັບໆ ກັບເກົາຫຼີເໜືອ
ລມຕ ກະຊວງທ້ອນໂຮມຊາດຂອງເກົາຫຼີໃຕ້ ຍອມຮັບວ່າ ໄດ້ພົບປະແບບລັບໆ ກັບເກົາຫຼີເໜືອ ທີ່ນະຄອນຫລວງປັກກິ່ງ ຂອງຈີນ.
ເກົາຫຼີໃຕ້ຍອມຮັບວ່າ ເຈົ້າໜ້າທີ່ຂອງຕົນໄດ້ໄປຮ່ວມກອງປະຊຸມລັບກັບເຈົ້າໜ້າທີ່ເກົາຫຼີເໜືອ ທີ່ກຸງປັກກິ່ງ ແຕ່ໄດ້ໂຕ້ແຍ້ງກ່ຽວກັບລາຍລະອຽດຂອງກອງປະຊຸມ ຕາມທີ່ພຽງຢາງ ໄດ້ເປີດ ເຜີຍໄປນັ້ນ ລັດຖະມົນຕີກະຊວງທ້ອນໂຮມຊາດຂອງເກົາຫຼີໃຕ້ ທ່ານ Hyun In-taek ໄດ້ຖືກຊັກຖາມ ກ່ຽວກັບກອງປະຊຸມດັ່ງກ່າວ ຢູ່ໃນສະພາແຫ່ງຊາດ ໃນວັນພະຫັດມື້ນີ້ ນຶ່ງມື້ຫຼັງຈາກອົງການ ຂ່າວ KCNA ຂອງທາງການເກົາຫຼີເໜືອໄດ້ລົງລາຍງານຂ່າວ ກ່ຽວກັບກອງປະຊຸມໃນເດືອນ ແລ້ວນີ້ ໃນລາຍງານມື້ວັນພຸດວານນີ້ ອົງການຂ່າວ KCNA ເວົ້າວ່າ ເກົາຫຼີໃຕ້ໄດ້ “ອ້ອນວອນ” ໃຫ້ ເກົາຫຼີເໜືອເຂົ້າຮ່ວມກອງປະຊຸມສຸດຍອດ 3 ຄັ້ງໃນໄລຍະ 10 ເດືອນຕໍ່ໜ້າແຕ່ທ່ານ Hyun ເວົ້າວ່າ ຈຸດປະສົງທີ່ແທ້ຈິງຂອງກອງປະຊຸມແມ່ນເພື່ອໃຫ້ພຽງຢາງຂໍຂະມາໂທດກ່ຽວກັບການ ໂຈມຕີທາງທະຫານ 2 ຄັ້ງທີ່ເຮັດໃຫ້ມີຜູ້ເສຍຊີວິດ 50 ຄົນໃນປີກາຍນີ້ ເກົາຫຼີໃຕ້ໄດ້ຢືນຢັດມາເປັນເວລາຫຼາຍເດືອນແລ້ວວ່າ ເກົາຫຼີເໜືອຕ້ອງຂໍຂະມາໂທດກ່ຽວກັບ ການໂຈມຕີທັງສອງບັ້ນນັ້ນ ກ່ອນທີ່ຈະມີການເອົາບາດກ້າວຕ່າງໆເພື່ອຫຼຸດຜ່ອນຄວາມເຄັ່ງ ຕຶງ ລະຫວ່າງປະເທດທັງສອງ